फ़िलहाल इतना ज़रूर हुआ है कि जगह बदलने से नेताओं की ओर से लगाए जाने वाले आरोपों का विषय बदल गया है.गुरुवार को सीमांध्र में भाजपा के प्रधानमंत्री पद के उम्मीदवार नरेंद्र मोदी ने कई चुनावी रैलियों को संबोधित किया.मदनापल्ली में हुई रैली में मोदी ने यूपीए सरकार पर तेलुगुभाषी लोगों का 



अपमान करने का आरोप लगाया.मोदी ने कांग्रेस पार्टी पर आंध्र प्रदेश को बाँटने का आरोप तो लगाया ही, उन्होंने 



सोनिया गांधी पर पूर्व प्रधानमंत्री नरसिंह राव के अपमान का भी आरोप लगाया.उन्होंने कहा, “माँ-बेटे की सरकार ने उनके स्वर्गवास के बाद दिल्ली में दो गज ज़मीन तक नहीं दी. वो कांग्रेस के नेता थे लेकिन उनके मृत शरीर को कांग्रेस कार्यालय में एंट्री तक नहीं दी गई.”वहीं कांग्रेस नेता राहुल गांधी गुरुवार को हिमाचल प्रदेश में थे. उन्होंने अपने भाषणों में भाजपा और ख़ासकर नरेंद्र मोदी पर जमकर निशाना साधा.राहुल गांधी ने गुजरात के विकास और व्यवस्था पर भी सवाल उठाए.गुजरात के विकास मॉडल पर सवाल खड़े करते हुए राहुल गांधी बोले, “गुजरात में लोकायुक्त एक-दो महीने पहले नियुक्त हुआ है. मोदी जी अकेले गुजरात की चौकीदारी करना चाहते हैं. लेकिन मैं आपको बता देना चाहता हूं कि गुजरात में जिस दिन लोकायुक्त आ गया, गुजरात का चौकीदार अंदर हो जाएगा.”बिहार में कांग्रेस के साथ चुनाव लड़ रहे राष्ट्रीय जनता दल के नेता लालू प्रसाद ने भी नरेंद्र मोदी पर हमला बोला.लालू प्रसाद यादव ने कहा, “नरेंद्र मोदी को पाकिस्तान भेज दिया जाए. वो दूसरों को भेज रहे हैं, खुद जाएं तब समझ में आए.”नेताओं की बयानबाज़ी और आचार संहिता के उल्लंघन के मामलों में कई नेताओं पर सख़्ती के बाद नेताओं के निशाने पर चुनाव आयोग भी आ गया है.चुनाव आयोग ने जब नरेंद्र मोदी पर कार्रवाई की तो उन्होंने इसके लिए आयोग की बजाय कांग्रेस पार्टी को ज़िम्मेदार ठहराया. जबकि उत्तर प्रदेश में समाजवादी पार्टी के नेता आज़म ख़ान ने आयोग को कटघरे में खड़ा किया.आजम खान ने कहा, “चुनाव आयोग ने सिर्फ़ मेरा नाम देखा, मेरा धर्म देखा और मेरी जाति देखी. और कमज़ोर मुसलमानों को इसलिए बेज़ुबान किया ताकि भारतीय जनता पार्टी की मदद की जा सके.”इस बीच जनता दल यूनाइटेड ने वाराणसी संसदीय सीट पर आम आदमी पार्टी के उम्मीदवार अरविंद केजरीवाल को समर्थन देने का फ़ैसला किया है.वाराणसी संसदीय सीट से भाजपा के प्रधानमंत्री पद के उम्मीदवार नरेंद्र मोदी और कांग्रेस उम्मीदवार अजय राय भी चुनाव लड़ रहे हैं.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)